เรื่องร้องเรียน (ถนน,ความปลอดภัย,จราจร) วันที่ 2023-06-14 22:06:37 — แขวงปากคลองภาษีเจริญ เขตภาษีเจริญ กรุงเทพมหานคร
📌 บริเวณถนนราชพฤกษ์ เลี้ยวเข้าถนนเพชรเกษม บริเวณbtsบางหว้า(ฝั่งไปบางแค-หนองแขม)

ปัญหาที่พบทุกครั้งเกิดจากรถยนต์/มอเตอร์ไซค์หลายคัน โดยตามกฎจราจรรถทางเลนส์ซ้ายจะต้องเบี่ยงเข้าเลนส์ขวาตามลูกศรถนนเพื่อให้เป็นเลนส์เดียวก่อนเลี้ยวเข้าถนนเพชรเกษม และเพื่อไม่ให้รถวิ่งเข้าไปเส้นทึบก้างปลาที่เป็นบริเวณที่ไม่ให้รถเข้า  

แต่ด้วยลูกศรบนถนนอยู่ใกล้เส้นก้างปลามากจนเกินไป รถที่วิ่งทางเลนส์ซ้ายจึงเบี่ยงเข้าเลนส์ขวาไม่ทันทำให้วิ่งเข้าทับบริเวณเส้นก้างปลา และทำให้เลี้ยวเข้าถนนเพชรเกษมไม่ได้เพราะถนนทำเป็นทางที่ให้รถที่วิ่งมาจากเลนส์ขวาเลี้ยวได้เลนส์เดียว ทำให้รถเลนส์ซ้ายที่วิ่งทับเส้นก้างปลาเข้ามาเบียด แทรกและแซงรถที่วิ่งมาจากเลนส์ขวาซึ่งเป็นเลนส์ที่ถูกต้องในขณะที่กำลังจะเลี้ยวรถเข้าเส้นเพชรเกษม ซึ่งพบเจอแบบนี้ทุกครั้งเวลาวิ่งเส้นนี้ เลยกลัวว่าวันนึงอาจทำให้เกิดอุบัติเหตุได้ค่ะ

เพื่อเป็นการบังคับให้รถที่มาจากเลนส์ซ้ายเบี่ยงเข้ามาเลนส์ขวาเลนส์เดียวตั้งแต่เนิ่นๆ และเพื่อให้ทำตามกฎจราจร รวมทั้งป้องกันอุบัติเหตุ เพิ่มความปลอดภัยในขณะเลี้ยวเข้าถนนเพชรเกษม จึงอยากเสนอให้ดำเนินการแก้ไขดังนี้ค่ะ
1. ทาสีลูกศรบังคับเปลี่ยนเลนส์เพิ่มตั้งแต่ระยะไกลๆและทาอันเก่าให้ชัดขึ้น 
2. นำเสาล้มลุกจราจรหรือไม้กันเขต มาวางล้อมตรงบริเวณเขตเส้นก้างปลาเพื่อไม่ให้รถเข้าหรือผ่าน
3. แก้ไขตามความเหมาะสม ตามดุลยพินิจของผู้ที่จะเข้ามาดำเนินเรื่องแก้ไขให้

หมายเหตุ : ขอความกรุณาไม่แก้ปัญหาด้วยวิธีเอาตำรวจมายืนเฝ้านะคะ เพราะละแวกนี้ที่พบคือทำงานไม่เต็มที่หรือมาแบบไม่สม่ำเสมอ ทำให้ปัญหาเกิดขึ้นซ้ำๆค่ะ)